**Ponavljanje: Pitagorin poučak**

U zadacima vezanim uz ovu cjelinu smiješ koristiti formule i kalkulator.

1.) a) Što je to **pravokutan trokut**? Skiciraj ga!

b) Što su katete, a što hipotenuza pravokutnog trokuta?

c) Kojim slovima označavamo katete, a kojim hipotenuzu pravokutnog trokuta?

d) Skiciraj nekoliko pravokutnih trokuta (u različitim položajima) i pažljivo označi stranice (oznakama *a*, *b*, *c*).

2.) Kako glasi **Pitagorin poučak**? Za koje on trokute vrijedi?

3.) U idućim zadacima *a* i *b* su katete, a *c* hipotenuza pravokutnog trokuta. Izračunaj nepoznato ako je zadano:

a) b=12 cm, c=20 cm, a=?

b) a=12 cm, b=9 cm, c=?

c) a=8, c=10, b=?

4.) Izračunaj duljinu dijagonale kvadrata čija je stranica duga 6 cm.

5.) Izračunaj visinu i površinu jednakostraničnog trokuta čija je stranica duga 8 cm.

6.) Izračunaj duljinu dijagonale pravokutnika čije su stranice duge 6 cm i 8 cm.